**แอร์ตาฮีตี** (อังกฤษ: Air Tahiti) เป็นสายการบินสัญชาติฝรั่งเศส โดยให้บริการเที่ยวบนในบริเวณเฟรนช์พอลินีเซีย แอร์ตาฮีตีมีท่าหลักอยู่ที่ท่าอากาศยานนานาชาติฟาอา

ประวัติ
-------

### ช่วงแรก

สายการบินได้ก่อตั้งขึ้นในเดือนกรกฎาคม ค.ศ. 1950 โดยJean Arbelot และ Marcel Lasserre เริ่มแรกให้บริการเที่ยวบินระหว่างปาเปเอเต, ราอีอาเตอา, และบอราบอรา โดยใช้เครื่องบินทะเล กรัมแมน วิดเจียน จี-4F

ในปี ค.ศ. 1951 กระทรวงต่างประเทศของฝรั่งเศสได้ซื้อเครื่องบินทะเลกรัมแมน มัลลาร์ด ให้กับสายการบิน  ในเดือนพฤษภาคม ค.ศ. 1951 ได้มีการเปิดบริการไปรษณีย์รายปักษ์ระหว่างปาเปเอเตและไอตูตากีในหมู่เกาะคุก ในเที่ยวบินแรกมีการปฏิเสธเที่ยวบินเนื่องจากความกังวลเกี่ยวกับโรคโปลิโอ แล้วจึงได้ทำการบินในเที่ยวต่อมา ก่อนที่จะถูกยกเลิกในปีค.ศ. 1952 เมื่อทีล (TEAL) ขยายเส้นทางมายังปาเปเอเต แอร์ตาฮิติค่อยๆ ขยายเส้นทางบินไปยังเกาะต่างๆ ของเฟรนช์พอลินีเซีย

### อาร์เอไอ: RAI

ในเดือนกรกฎาคม ค.ศ. 1953 ดินแดนได้โอนย้ายเครื่องบินให้กับ Régie Aérienne Interinsulaire (RAI "interisland Aviation board") ซึ่งเป็นบริษัทในเครือของ Transports Aériens Intercontinentaux ซึ่งเข้ามารับช่วงต่อการขนส่งทางอากาศในเฟรนช์โปลินีเซีย  RAI ได้ซื้อเครื่องบินทะเล PBY Catalina รวมสองลำเพื่อขยายการเชื่อมโยงระหว่างหมู่เกาะเฟรนช์โปลินีเซีย

ในปี 1958 RAI ได้เปลี่ยนชื่อเป็น Réseau Aérien Interinsulaire (Inter-Island Aviation Network)  แต่ยังคงใช้งานเครื่องบินทะเลต่อไปและมีการขยายเครือข่ายเพิ่มเติม  และยังใช้เรือบินชอร์ตแซนดริงแฮมในการทำเที่ยวบินระหว่างบอราบอราและปาเปเอเต ต่อมาในปีค.ศ. 1960 ก็ได้มีการก่อสร้างท่าอากาศยานนานาชาติฟาอา รวมถึงท่าอากาศยานอีกหลายๆแห่ง RAI จึงได้เปลี่ยนแปลงฝูงบินไป

### แอร์พอลินีซีย์

ในปี 1970 RAI ได้เปลี่ยนชื่อแบรนด์อีกครั้งในชื่อ แอร์พอลินีซีย์  ชื่อเล่นว่า "แอร์โพ" โดยชาวโพลินีเซียน บริษัทยืนยันอัตลักษณ์ของโพลินีเซียนมากขึ้นและให้บริการตามปกติทั่วเฟรนช์พอลินีเซีย สายการบินมี "การผูกขาดเสมือน" เนื่องจากการประชุมกับรัฐบาลดินแดน ในขั้นต้นปฏิบัติการเรือบินชอร์ตแซนดริงแฮม, ดักลาส ดีซี-4 และเดอฮาวิลแลนด์แคนาดา ดีเอชซี-6 ต่อมาได้เพิ่มบริทเทน-นอร์มัน บีเอ็น-2 และฟอกเกอร์ 72 สองลำ เริ่มดำเนินการที่ฮัวเฮเน ในเดือนเมษายน ค.ศ. 1971

### แอร์ตาฮีตี

ในปีค.ศ. 1985 อดีตสายการบิน UTA ขายหุ้นส่วนใหญ่ของแอร์พอลินีซีย์โดยมอบ 25% ให้กับรัฐบาลพอลินีเซียฝรั่งเศสและอีก 45% ขายให้กับนักลงทุนในท้องถิ่น  ในปีค.ศ. 1987 สายการบินถูกเปลี่ยนชื่อเป็นแอร์ตาฮีตีอีกครั้ง โดยใช้เครื่องบินใบพัดระดับภูมิภาค เอทีอาร์ 42 และ 72

จุดหมายปลายทาง
--------------

แอร์ตาฮีตีให้บริการเที่ยวบินไปยังจุดหมายปลายทาง 48 จุดหมายในเฟรนช์พอลินีเซีย, นิวซีแลนด์, และหมู่เกาะคุก

ฝูงบิน
------

เอทีอาร์ 72 ในลวดลายเฉลิมฉลอง 60 ปีของสายการบิน
ณ เดือนตุลาคม ค.ศ. 2022 แอร์ตาฮีตีมีเครื่องบินประจำการในฝูงบิน ดังนี้:

**ฝูงบินของแอร์ตาฮีตี**| เครื่องบิน | จำนวน | ผู้โดยสาร | หมายเหตุ |
| --- | --- | --- | --- |
| เอทีอาร์ 42-600 | 2 | 48 |  |
| เอทีอาร์ 72-600 | 7 | 78 |  |
| Total | 9 |  |  |

อุบัติเหตุและอุบัติการณ์
------------------------

* วันที่ 18 เมษายน ค.ศ. 1991; แอร์ตาฮีตี เที่ยวบินที่ 805 เครื่องบินดอร์เนีย 228 ได้ลงจอดในน้ำหลังจากเครื่องยนต์ล้มเหลว ขณะที่กำลังลงจอดที่ท่าอากาศยานนูกูฮิวา ผู้โดยสารและลูกเรือ 10 ใน 20 คนเสียชีวิตจากอุบัติเหตุนี้

อ้างอิง
-------

1. 1 2 3 4 5 6  "Une histoire du ciel polynésien / A history of the Polynesian skies" (PDF). *Air Tahiti Magazine*. No. 94. 2017. pp. 90–98. Retrieved 12 November 2021.
2. ↑  "Tahiti at the Hour of Jets". *Pacific Islands Monthly*. Vol. XXXI, no. 11. 1 June 1961. pp. 111–115. Retrieved 12 November 2021 – via National Library of Australia.
3. ↑  "SENT AWAY AGAIN Extraordinary Treatment of French Mail Plane in Cook Is". *Pacific Islands Monthly*. Vol. XXI, no. 11. 1 June 1951. p. 9. Retrieved 12 November 2021 – via National Library of Australia.
4. ↑  "AIR TAHITI DISCONTINUES COOK IS. SERVICE". *Pacific Islands Monthly*. Vol. XXII, no. 12. 1 July 1952. p. 58. Retrieved 12 November 2021 – via National Library of Australia.
5. ↑  "Vol. XXV, No. 4 (Nov. 1, 1954)". *Trove* (ภาษาอังกฤษ).
6. ↑  "Vol. XXXI, No. 11 ( Jun. 1, 1961)". *Trove* (ภาษาอังกฤษ).
7. ↑  "Airline Timetable Images". *www.timetableimages.com*.
8. ↑  "Air Polynésie - Official website - Air Tahiti". *Official website* (ภาษาอังกฤษแบบอเมริกัน).
9. ↑  "Vol. 50, No. 7 ( Jul. 1, 1979)". *Trove* (ภาษาอังกฤษ).
10. ↑  "Vol. 42, No. 5 ( May. 1, 1971)". *Trove* (ภาษาอังกฤษ).
11. ↑  "AIR TAHITI SET FOR A BIG YEAR". *Le Courrier Australien*. 10 เม.ย. 1987. สืบค้นเมื่อ 2022-10-08.
12. ↑  "Air Tahiti Fleet Details and History". *www.planespotters.net*.
13. ↑  "Notre flotte - Siteweb officiel - Air Tahiti". *Siteweb officiel* (ภาษาฝรั่งเศส).
14. ↑  Ranter, Harro. "ASN Aircraft accident Dornier 228-212 F-OHAB Nuku Hiva Airport (NHV)". *www.aviation-safety.net*.